**A drónozás szabályai**

*A legális drónreptetés módja, feltételei; nyilvántartásba vétel, tanúsítványok*

Az alábbiakban a szabályos és biztonságos drónhasználattal, a feltételek ismertetésével szeretnénk segítséget nyújtani az első lépések megtételéhez onnantól kezdve, hogy birtokodba került az első drón. Összefoglaljuk[[1]](#footnote-1) a legfontosabb teendőket és tudnivalókat, hogy Neked már ne kelljen beleásnod magad a szabályozásba.

A jelenleg érvényben lévő szabályozás három kategóriát különböztet meg: nyílt, speciális és engedélyköteles kategória. A legtöbb **pilóta nélküli légi jármű** (UA, Unmanned Aircraft) felhasználója ebbe a kategóriába fog tartozni, így az erre vonatkozó szabályokat ismertetjük a dokumentumban.

*Nyílt kategória*

A „nyílt” kategória három alkategóriára oszlik: A1, A2, A3. Az alábbiak vonatkoznak ránk:

* az UA maximális felszállótömegének (MTOM) 25 kg alattinak kell lennie,
* A2 alkategóriában lehet emberektől meghatározott biztonságos távolságra reptetni a drónt,
* nem reptethetjük a drónt embertömegek fölé,
* maximum 120 méterre távolodhatunk el a földfelszín legközelebbi pontjától (kivéve akadályátrepülés esetében a jogszabályban meghatározott indokkal),
* a távpilótának a művelet teljes ideje alatt látnia kell a pilóta nélküli légi járművet (kivéve követési mód, és/vagy pilóta nélküli légi járművet megfigyelő személy alkalmazása esetében),
* nem szállíthat veszélyes árut és nem szórhat le semmilyen anyagot.

*A távpilóta felelőssége*

A szabályrendszer ismerete, azok betartása a biztonságos művelet érdekében. Ismeri a **pilóta nélküli légijármű-rendszert** (UAS-t), a szükséges tanúsításokkal rendelkezik. Képes a drónt vezetni, megfelelő készségekkel rendelkezik.

Emberek közelében tanúsítás nélkül nem repül, látótávolságon belül tartja a drónt, nem szállít veszélyes anyagot.

Nagyon fontos törekednünk a külső személyek, saját magunk, a légi közlekedésben résztevők, az infrastruktúra és a környezet biztonságára, ezért a lehető legkörültekintőbben repüljünk! A távpilóta kezében van az irányítás, ezáltal a felelősség is.

A ránk vonatkozó szabályok meghatározásához fontos azonosítani, hogy felhasználóként tevékenységünk melyik alkategóriába tartozik, illetve milyen típusú képzésben kell részt vennünk.

2023. december 31-ig átmeneti időszak van érvényben. A jelenleg forgalomban lévő drónok még nem rendelkeznek osztálybesorolással, így az alábbi táblázatnak megfelelően kerülnek A1, A2, A3 kategóriába:

|  |  |  |  |  |  |  |  |
| --- | --- | --- | --- | --- | --- | --- | --- |
| **Drón** | | **Művelet** | | **Drónpilóta** | | | |
| Osztály | Súly (MTOM) | Alkategória | Műveleti megkötések | Biztosítás | Üzembentartó regisztráció | Távpilóta-kompetencia | Távpilóta alsó korhatára |
| Egyedi építésű | <250 g | A1  (repülhet A3-ban is) | Be nem vont személyek közelében várhatóan nem repül, embertömeg felett nem repülhet át | Nem  (kivétel a kereskedelmi célú tevékenység) | Nem  (kivéve, ha az UA kameraszenzorral felszerelt, és nem játék) | Nem szükséges képzés | Nincs alsó korhatár |
| Osztály nélküli drón | <500 g | Igen | Igen | Használati utasítás elolvasása, hatóság szerinti képzés és A1/A3 vizsga | 16 |
| Osztály nélküli drón | <2 kg | A2  (repülhet A3-ban is) | Be nem vont személyek felett nem repülhet, tőlük 50 m vízszintes távolságot kell tartania | Igen | Igen | Használati utasítás elolvasása, hatóság szerinti képzés és A2 vizsga | 16 |
| Osztály nélküli vagy egyedi építésű drón | <25 kg | A3 | Ne repüljön emberek közelében, és 150 méter vízszintes távolságot tartson lakott területtől | Igen | Igen | Használati utasítás elolvasása, hatóság szerinti képzés és A1/A3 vizsga | 16 |

A táblázat nem említi, de létezik egy úgynevezett „játék” kategória. Ebbe a kategóriába tartoznak azok a pilóta nélküli légi járművek, melyek maximális felszállótömege 120 gramm alatt van, adatrögzítővel fel nem szereltek, és maximum 100 méterre képesek eltávolodni. Itt nincs szükség a drón és az üzembentartó nyilvántartásba vételére, nem kell vizsgáznod, és eseti légteret sem kell igényelned.

Abban az esetben, ha a fent említett „játék” kategória feltételeinek nem felel meg a drónod, kötelező a regisztráció.

Ahogy megtörtént a drónod alkategória szerinti beazonosítás, a következő lépéseket kell megtenned a szabályos drónozás érdekében:

1. Drónnyilvántartásba-vétel (magánszemély vagy jogi személy)  
   …
2. Felelősségbiztosítás megkötése  
   …
3. Üzembentartó nyilvántartásba vétele  
   …
4. Képzés, vizsga (A1/A2/A3)  
   …
5. Kötelező mobilalkalmazások  
   …
6. Eseti légtér igénylése  
   …

1. *A pilóta nélküli légi járművekkel kapcsolatos alapfogalmakat és alapszabályokat a BIZOTTSÁG (EU) 2019/947. rendelete a pilóta nélküli légi járművekkel végzett műveletekre vonatkozó szabályokról és eljárásokról és a légiközlekedésről szóló 1995. évi XCVII. törvény tartalmazza.* [↑](#footnote-ref-1)